KOMISSION ASETUS (EY) N:o 2199/2004,
annettu 10 päivänä joulukuuta 2004,
maataloustuotteiden nimikkeistöstä vientitukia varten annetun asetuksen (ETY) N:o 3846/87 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon vilja-alan yhteisestä markkinajärjestelystä 29 päivänä syyskuuta 2003 annetun neuvoston asetuksen (EY) N:o 1784/2003 (1) ja erityisesti sen 18 artiklan sekä maataloustuotteiden yhteisestä markkinajärjestelystä annettujen muiden asetusten vastaavat säännökset,
sekä katsoo seuraavaa:
(1)
Maataloustuotteiden nimikkeistöstä vientitukia varten 17 päivänä joulukuuta 1987 annetun komission asetuksen (ETY) N:o 3846/87 (2) 3 artiklan viimeisessä kohdassa säädetään 1 päivänä tammikuuta 2005 voimassa olevan täydellisen vientitukinimikkeistön julkaisemisesta, sellaisena kuin se on maataloustuotteiden vientijärjestelmiä koskevissa asetuksissa vahvistettujen säännösten mukaisesti.
(2)
Vuodesta 2005 sovellettavat, asetuksella (EY) N:o 1810/2004 (3) tehdyt sianlihaa, tokaijinviiniä, appelsiineja, omenoita ja sultanarusinoita koskevat yhteisen nimikkeistön muutokset olisi otettava huomioon ja mukautettava vientitukinimikkeistö vastaavasti.
(3)
Tässä asetuksessa säädetyt toimenpiteet ovat kaikkien asianomaisten hallintokomiteoiden lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (ETY) N:o 3846/87 seuraavasti:
1.
Korvataan liite I tämän asetuksen liitteellä I.
2.
Korvataan liite II tämän asetuksen liitteellä II.
2 artikla
Tämä asetus tulee voimaan 1 päivänä tammikuuta 2005.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 10 päivänä joulukuuta 2004.